Diari Oficial de la Generalitat Valenciana


Sumari del DOGV 4316, del 19-08-2002 (2002/7576)

ACORD de 18 de juny de 2002, de la Comissió Territorial d'Urbanisme de Castelló, relatiu a la modificació puntual del Pla General d'Ordenació Urbana de Peñíscola, en zona de sòl urbà, compresa entre els apartaments Cinca, Vila N-8, Vial N-1 i av. Papa Luna.
-----------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   4316

Data del DOGV
:   19-08-2002

Secció del DOGV
:   III. CONVENIS I ACTES - G) ALTRES ASSUMPTES

Número del document
:   2002/7576


Data del document
:   18-06-2002

Organisme emissor
:   Conselleria d'Obres Públiques,Urbanisme i Transports

Tipus de document
:   Acord

Descriptors 

:   * Peníscola
    * pla d'urbanisme

ACORD de 18 de juny de 2002, de la Comissió Territorial d'Urbanisme de Castelló, relatiu a la modificació puntual del Pla General d'Ordenació Urbana de Peñíscola, en zona de sòl urbà, compresa entre els apartaments Cinca, Vila N-8, Vial N-1 i av. Papa Luna. [2002/7576]
  
Vist l'expedient relatiu a la modificació puntual del Pla General d'Ordenació Urbana, en zona de sòl urbà, compresa entre els apartaments Cinca, Vila N-8, Vial N-1 i av. Papa Luna, promogut per l'Ajuntament de Peñíscola, i de conformitat amb el següents:
  
Antecedents de fet
  
Primer
  
L'Ajuntament de Peñíscola va acordar exposar al públic la modificació, cosa que es va dur a terme per mitjà d'anuncis publicats en el Diari Oficial de la Generalitat Valenciana de 12 de juliol de 2001 i en el periòdic Mediterráneo de 20 de juny 2001. Transcorregut el període d'informació al públic, durant el qual es van formular diverses al·legacions, el ple va aprovar provisionalment la modificació en sessió de 16 de novembre de 2001.
  
Segon
  
El projecte consta de memòria i plans.
  
Tercer
  
L'objecte de la modificació és alterar l'ordenació detallada en un àmbit del sòl urbà del municipi de Peñíscola situat entre els apartaments Cinca, el Vial N-8, el Vial N-1 i l'avinguda Papa Luna.
  
Segons s'assenyala en la modificació, el desenvolupament urbanístic d'esta zona es veia dificultat per l'existència d'una via pecuària no prevista en el Pla. Amb la modificació, a més de delimitar-se una unitat d'execució, es reordena l'edificabilitat, que es manté, amb una nova disposició dels vials i amb la previsió de l'espai de via pecuària.
  
El Pla General de Peñíscola va ser aprovat definitivament el 23 desembre de 1977.
  
Quart
  
S'han emés els informes següents:
  
- Amb dates 25 de febrer, 23 d'abril i 27 de maig de 2002, per la Direcció General de Costes del Ministeri de Medi Ambient.
  
- L'11 de febrer de 2002 per la Direcció Territorial de Medi Ambient.
  
Fonaments de dret
  
Primer
  
La tramitació de la present modificació puntual del Pla General de Peñíscola ha sigut correcta, de conformitat amb el que establix l'article 38 i següents de la Llei 6/1994, de 15 de novembre, de la Generalitat Valenciana, Reguladora de l'Activitat Urbanística (LRAU), així com en l'article 158 i següents del Reglament de Planejament de la Comunitat Valenciana, aprovat pel Decret 201/1998, de 15 de desembre (RPCV).
  
Segon
  
La documentació està completa, en compliment del que disposa l'article 27 en relació amb el 55.1 de la LRAU, així com en l'article 45 i següents del RPCV.
  
Tercer
  
La present modificació del Pla General de Peñíscola suposa una alteració en l'ordenació detallada establida per dit Pla en l'àmbit del sòl urbà del municipi de Peñíscola situat entre els apartaments Cinca, el Vial N-8, el Vial N-1 i l'avinguda Papa Luna.
  
Tal com reiteradament ha establit la jurisprudència, la determinació concreta de la qualificació d'uns terrenys inclosos en el sòl urbà o del traçat d'uns vials s'emmarca clarament dins de la discrecionalitat del planejament urbanístic, i en estos casos l'administració té àmplia llibertat per a elegir, entre les alternatives possibles, la forma en què el territori ha de quedar ordenat. Així mateix, són les citades matèries determinacions urbanístiques que tracen, junt amb unes altres, el model físic d'una convivència purament local, sense incidència en interessos supralocals, per això, quan es tracta d'estes determinacions, aquella discrecionalitat ha de ser actuada per l'Ajuntament, des de la representació que li conferix la seua legitimació democràtica.
  
La LRAU arreplega esta línia jurisprudencial. Així, l'article 40 d'esta llei autonòmica, després d'explicitar les comeses autonòmiques que permeten formular objeccions a l'aprovació definitiva del planejament municipal, establix que està vedat a la resolució autonòmica d'aprovació qüestionar la interpretació de tal interés formulada pel municipi des de la seua pròpia representativitat. Com s'indica en el preàmbul de la LRAU, esta llei atribuïx a la política municipal gestora de l'urbanisme un espai de decisió propi, en el qual els òrgans representatius de la col·lectivitat local podran apreciar l'oportunitat de les iniciatives urbanístiques que se li plantegen.
  
L'examen autonòmic d'esta modificacions haurà de partir d'estos pressuposts.
  
En el cas que ens ocupa, l'alteració, tal com es planteja, no suposa increment d'edificabilitats, ni concorre cap altra de les circumstàncies especials que es referixen els distints apartats de l'article 55 de la LRAU. La modificació s'ajusta als preceptes legals aplicables i es justifica en principis de racionalitat.
  
Quart
  
La modificació que ens ocupa afecta una determinada via pecuària i el litoral.
  
La Direcció Territorial de la Conselleria de Medi Ambient, per mitjà d'informe d'11 de febrer de 2002, ha assenyalat que ?el tractament urbanístic en la travessia urbana de les mencionades vies pecuàries en l'àmbit de la modificació és compatible amb els usos que establix la Llei 3/1995, de 23 de març, de vies pecuàries, i el grafiat de la via pecuària s'ajusta a la seua delimitació?.
  
Quant a la seua incidència sobre el litoral, després de dos informes en què s'efectuaven determinades observacions, a la vista de la nova documentació aportada, la Direcció General de Costes del Ministeri de Medi Ambient, una vegada correctament representat el delimitació i la zona de servitud, i aclarit que l'ús en la zona de servitud serà el propi d'un espai lliure d'edificació, enjardinat d'ús privat, ha emés informe favorable amb data 27 de maig de 2002.
  
En suma, no hi ha obstacle a l'aprovació definitiva de la modificació.
  
Cinqué
  
De conformitat amb el que establixen els articles 8.a i 9.1 del Reglament dels Òrgans Urbanístics de la Generalitat Valenciana, aprovat pel Decret 77/1996, de 16 d'abril, en el present cas, el director general d'Urbanisme i Ordenació Territorial pot sotmetre l'expedient a aprovació definitiva del conseller d'Obres Públiques, Urbanisme i Transports, o bé sotmetre la proposta a dictamen previ de la Comissió Territorial d'Urbanisme que en el cas de municipis de menys de 50.000 habitants tindrà directament efectes de resolució executòria.
  
En virtut de tot el que s'ha esposat anteriorment, la Comissió Territorial d'Urbanisme de Castelló acorda aprovar definitivament la modificació puntual del Pla General de Peñíscola en l'àmbit del sòl urbà situat entre els apartaments Cinca, el Vial N-8, el Vial N-1 i l'avinguda Papa Luna.
  
Contra el present acord, que no posa fi a la via administrativa, podrà interposar-se recurs administratiu d'alçada, en el termini d'un mes, davant del conseller d'Obres Públiques, Urbanisme i Transports, això sense perjuí d'utilitzar qualsevol altre recurs que es considere oportú.
  
Castelló, 18 de juny de 2002.- El secretari de la Comissió Territorial d'Urbanisme: Fernando Renau Faubell.